**-prijedlog -**

 

PROGRAM KOMPENZACIJSKE MJERE POTPORE DEPOPULIRANIM PODRUČJIMA ZA 2024. GODINU

**Zagreb, ožujak 2024.**

**SADRŽAJ**

[**1.** **UVOD** 2](#_Toc150333178)

[**2.** **PRAVNA OSNOVA** 2](#_Toc150333179)

[**3.** **CILJ PROGRAMA** 3](#_Toc150333180)

[**4.** **FINANCIRANJE** 3](#_Toc150333181)

[**5.** **KORISNICI** 3](#_Toc150333182)

[**6.** **IZNOS POTPORE** 4](#_Toc150333183)

[**7.** **PROVEDBA PROGRAMA** 4](#_Toc150333184)

# UVOD

Ministarstvo poljoprivrede (u daljnjem tekstu: Ministarstvo) je pripremilo Program kompenzacijske mjere potpore depopuliranim područjima za 2024. godinu (dalje u tekstu: Program).

Pojedini dijelovi Republike Hrvatske su područja pod utjecajem nepovoljne klime ili nepovoljnih karakteristika tla za poljoprivrednu proizvodnju, gdje je posebno prisutan problem odljeva stanovništva i gdje stanovnici moraju uložiti više napora da bi održali poljoprivrednu proizvodnju. Poljoprivreda je vrlo često jedini izvor prihoda, međutim zbog nepovoljnih uvjeta prinosi su ispodprosječni, a u novije vrijeme i vrlo često pogođeni klimatskim promjenama.

Zbog mnogobrojnih društveno-ekonomskih izazova s kojima se suočavaju ne samo poljoprivrednici u Republici Hrvatskoj, nego i poljoprivrednici u cijeloj Europskoj uniji, potrebno im je pomoći te time osigurati održanje i unaprjeđenje poljoprivredne proizvodnje. Poljoprivredna proizvodnja nije samo gospodarska djelatnost kojom se bave poljoprivrednici i koja njima osigurava dohodak, već je to djelatnost koja osigurava hranu za ukupno stanovništvo, a doprinosi i opskrbi energijom. Hrana i energija su doprinos poljoprivrede cjelokupnom društvu i kao takva djelatnost traži da se o njoj skrbimo na način koji će osigurati njezinu održivost, prije svega kroz dohodak poljoprivrednika i ekološku održivost. Depopulacija ruralnih područja odražava se na smanjenje poljoprivredne proizvodnje u svim područjima, a osobito ona koja imaju otežane uvjete za poljoprivrednu proizvodnju.

Potpore su namijenjene poljoprivrednicimana područjima s težim uvjetima gospodarenja, a s ciljem zaustavljanja trenda depopulacije u tim područjima i poticanjem razvoja ruralnih sredina.

# PRAVNA OSNOVA

Program se donosi temeljem članka 39. Zakona o poljoprivredi („Narodne novine“, broj 118/18, 42/20, 127/20 – Odluka Ustavnog suda Republike Hrvatske, 52/21 i 152/22).

Potpora iz Programa dodjeljuje se u skladu s Uredbom Komisije (EZ) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 352, 24. prosinca 2013.) kako je izmijenjena Uredbom Komisije (EU) 2019/316 od 21. veljače 2019. o izmjeni Uredbe (EU) br. 1408/20l3 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 51I, 22.2.2019.) (u daljnjem tekstu: Uredba Komisije (EZ) br. 1408/2013).

Provedba Programa propisat će se Pravilnikom o provedbi Programa (dalje u tekstu: Pravilnik).

# CILJ PROGRAMA

Cilj Programa je poljoprivrednicima u područjima koja su do 2023. godine bila u statusu područja s prirodnim ili ostalim posebnim ograničenjima u skladu s Pravilnikom o određivanju područja s prirodnim ili ostalim posebnim ograničenjima („Narodne novine“ br. 38/19), a taj su status izgubile od 2023. godine u skladu s Pravilnikom o određivanju područja s prirodnim i ostalim ograničenjima („Narodne novine“ br. 27/23), osigurati kompenzacijsko plaćanje u 2024. godini radi nadoknade gubitka dohotka. Cilj je zadržati održivost poljoprivredne proizvodnje u tim područjima, kao važne gospodarske aktivnosti koja doprinosi očuvanju prirodne i kulturne baštine te tako ublažiti prisutan izražen trend depopulacije u proteklom desetljeću.

# FINANCIRANJE

Sredstva za dodjelu potpore po ovom Programu, osigurana su u Državnom proračunu Republike Hrvatske za 2024. godinu, u razdjelu Ministarstva poljoprivrede, na Proračunskoj aktivnosti A865054 Kompenzacijske mjere i potpore depopuliranim područjima s iznosom od 4 milijuna eura.

# KORISNICI

Prihvatljivi korisnici ove potpore jesu poljoprivrednici koji obavljaju poljoprivrednu aktivnost na poljoprivrednom zemljištu u područjima Jedinica lokalne samouprave (dalje u tekstu: JLS) koje su do 2023. godine bile u statusu područja s prirodnim ili ostalim posebnim ograničenjima u skladu s Pravilnikom o određivanju područja s prirodnim ili ostalim posebnim ograničenjima („Narodne novine“ br. 38/19.), a taj su status izgubile od 2023. godine u skladu s Pravilnikom o određivanju područja s prirodnim i ostalim ograničenjima („Narodne novine“ br. 27/23.), te koji su:

1. fizičke ili pravne osobe upisane u Upisnik poljoprivrednika ili Upisnik obiteljskih poljoprivrednih gospodarstava čije su poljoprivredne površine upisane u ARKOD sustav
2. u 2022. godini ostvarili potporu u okviru mjere 13 Plaćanja područjima s prirodnim ograničenjima ili ostalim posebnim ograničenjima za podmjere 13.2. Plaćanja u područjima sa značajnim prirodnim ograničenjima (ZPO) i za 13.3. Plaćanja u područjima s posebnim ograničenjima (PPO), za poljoprivredne površine koje se nalaze na području JLS koje su od 2023. godine izgubile status područja s ograničenjima
3. u 2023. godini podnijeli Jedinstveni zahtjev za poljoprivredne površine koje se nalaze na području JLS, a koje su od 2023. godine izgubile status područja s ograničenjima, i imaju status aktivnog poljoprivrednika.

# **NAČIN DODJELE POTPORE**

Potpora se dodjeljuje po prihvatljivom hektaru poljoprivredne površine koja se nalazi na području JLS koje su od 2023. godine izgubile status područja s ograničenjima, za koju je korisnik podnio Jedinstveni zahtjev u 2023. godini na koju se s obzirom na veličinu prihvatljive površine primjenjuju sljedeće stope smanjenja (degresivna stopa) i jedinični iznosi potpore:

**ZPO** – bez degresivnosti do 20 ha (132 EUR/ha)

20 – 50 ha degresivnost 50 % (66 EUR/ha)

50 – 100 ha degresivnost 85 % (19,8 EUR/ha)

preko 100 ha degresivnost 90 % (13,2 EUR/ha)

**PPO** – bez degresivnosti do 50 ha (79 EUR/ha)

50 – 100 ha degresivnost 50 % (39,5 EUR/ha)

preko 100 ha degresivnost 90 % (7,9 EUR/ha)

Temeljem osigurane godišnje alokacije sredstava u Državnom proračunu za provedbu ovoga Programa konačni iznos potpore za svakog korisnika linearno će se umanjiti.

Visina odobrene potpore u godini podnošenja zahtjeva za potporu iz ovoga Programa ne može biti manja od 100 eura niti veća od 20.000 eura.

# PROVEDBA PROGRAMA

Ministarstvo poljoprivrede odgovorno je za izradu i upravljanje ovim Programom.

Provedba ovog Programa propisat će se Pravilnikom, a provodit će ga Agencija za plaćanja u poljoprivredi ribarstvu i ruralnom razvoju. Pravilnikom će se propisati detaljni uvjeti prihvatljivosti te potrebni dokazi o ispunjavanju uvjeta prihvatljivosti, razdoblje i način podnošenja zahtjeva za potporu, administrativna kontrola, isplata i povrat sredstava.

# POPIS JLS PRIHVATLJIVIH ZA POTPORU

|  |
| --- |
| **Popis JLS prihvatljivih za potporu**  |
| **JLS** | **ŽUPANIJA** |
| **BEREK** | Bjelovarsko-bilogorska |
| **BERETINEC** | Varaždinska |
| **BRESTOVAC** | Požeško-slavonska |
| **BREZNIČKI HUM** | Varaždinska |
| **BUDINŠČINA** | Krapinsko-zagorska |
| **ČAZMA** | Bjelovarsko-bilogorska |
| **DARUVAR** | Bjelovarsko-bilogorska |
| **DAVOR** | Brodsko-posavska |
| **DONJA STUBICA** | Krapinsko-zagorska |
| **DONJI KUKURUZARI** | Sisačko-moslavačka |
| **DRENOVCI** | Vukovarsko-srijemska |
| **DVOR** | Sisačko-moslavačka |
| **ĐULOVAC** | Bjelovarsko-bilogorska |
| **GAREŠNICA** | Bjelovarsko-bilogorska |
| **GORNJI KNEGINEC** | Varaždinska |
| **GRAD ZAGREB** | Grad Zagreb |
| **GRADINA** | Virovitičko-podravska |
| **HRVATSKA KOSTAJNICA** | Sisačko-moslavačka |
| **IVANEC** | Varaždinska |
| **JASENOVAC** | Sisačko-moslavačka |
| **KARLOVAC** | Karlovačka |
| **KLENOVNIK** | Varaždinska |
| **KONJŠČINA** | Krapinsko-zagorska |
| **KOPRIVNIČKI BREGI** | Koprivničko-križevačka |
| **KRIŻ** | Zagrebačka |
| **KUTINA** | Sisačko-moslavačka |
| **LASINJA** | Karlovačka |
| **LUDBREG** | Varaždinska |
| **LUKAČ** | Virovitičko-podravska |
| **LJUBEŠĆICA** | Varaždinska |
| **MALI BUKOVEC** | Varaždinska |
| **METKOVIĆ** | Dubrovačko-neretvanska |
| **NOVA KAPELA** | Brodsko-posavska |
| **NOVI MAROF** | Varaždinska |
| **OKUČANI** | Brodsko-posavska |
| **ORIOVAC** | Brodsko-posavska |
| **OROSLAVJE** | Krapinsko-zagorska |
| **PAKRAC** | Požeško-slavonska |
| **PETRIJEVCI** | Osječko-baranjska |
| **PETRINJA** | Sisačko-moslavačka |
| **PODGORAČ** | Osječko-baranjska |
| **RASINJA** | Koprivničko-križevačka |
| **REŠETARI** | Brodsko-posavska |
| **SIRAČ** | Bjelovarsko-bilogorska |
| **STARA GRADIŠKA** | Brodsko-posavska |
| **STUBIČKE TOPLICE** | Krapinsko-zagorska |
| **SVETA MARIJA** | Međimurska |
| **SVETI ILIJA** | Varaždinska |
| **ŠODOLOVCI** | Osječko-baranjska |
| **ŠTITAR** | Vukovarsko-srijemska |
| **TOPUSKO** | Sisačko-moslavačka |
| **TRNAVA** | Osječko-baranjska |
| **TRNOVEC BARTOLOVEČKI** | Varaždinska |
| **VARAŽDINSKE TOPLICE** | Varaždinska |
| **VIROVITICA** | Virovitičko-podravska |
| **VISOKO** | Varaždinska |
| **VOĆIN** | Virovitičko-podravska |
| **VRBANJA** | Vukovarsko-srijemska |
| **VRBJE** | Brodsko-posavska |
| **ZAPREŠIĆ** | Zagrebačka |
| **ZLATAR** | Krapinsko-zagorska |